钦定古今图书集成/理学汇编/学行典/第045卷 > 朱子全书 > 《答郑子上》
## 钦定古今图书集成/理学汇编/学行典/第045卷 > 朱子全书 > 《答郑子上》

问：“命者，天之所以赋予乎人物也；性者，人物之所以
禀受乎天也。然性命各有二：自其理而言之，则天以
是理命乎人物，谓之命；而人物受是理于天，谓之性；
自其气而言之，则天以是气命乎人物，亦谓之命；而
人物受是气于天，亦谓之性。”曰：“气不可谓之性命，但
性命因此而立耳。故论天地之性，则专指理言；论气”
质之性，则以理与气杂而言之，非以气为性命也。